خدا کے لیے

خدا کے لیئے (Urdu: , انگریزی: "In The Name Of God") 2007 وچّ بنی پاکستانی اردو انگریزی فلم ہے۔ اس دے ڈریکٹر اتے پروڈیؤسر شعیب منصور ہن۔ ایمان علی نے اس فلم نال اپنا کیریئر شروع کیتا ہے۔ اوہ اس فلم وچّ اک اینگلو-پاکستانی کڑی دا کردار اک ایکٹریس وجوں نبھا رہی ہے۔ شان فلم  دے ہیرو ہن جدوں کہ امریکی ایکٹریس آسٹن میری سایر اوہناں دی بیوی دا کردار نبھا رہی ہے۔ احمد جہانزیب اتے شجاع حیدر نے اس فلم دے گیت بنائے ہن۔ اس فلم دا نام انگریزی وچّ In the name of God لکھیا گیا ہے جدوں کہ نقاداں دا مننا ​​ہے اسدا انگریزی ترجمہ For God's Sake ہونا چاہیدا  سی۔
کہانی
فلم امریکہ وچّ 9/11 دی گھٹنا  دے بعد دے حالات نوں بے حدّ گمبھیرتا نال وکھایا گیا ہے۔ ڈریکٹر نے ودیس وچّ بسے مسلمان بھائیچارے دے درد نوں ساہمنے رکھیا ہے اتے ایہہ وی وکھایا ہے کہ اس حادثے نے پاکستان دے مسلماناں نوں کس حد تکّ متاثر کیتا۔ فلم دی کہانی اک اجیہے پروار دی ہے، جسدا اس گھٹنا نال کوئی لینا-دینا نہیں ہے، لیکن جانچ ایجینسیاں ہر وار اوہناں نوں نشانہ بناؤندیاں ہن۔ کہانی اس پروار دے دو بھراواں دے تعلقات دے گرد گھمدی وکھائی گئی ہے۔ دوناں نوں سنگیت دا شوق ہے۔ منصور اپنی اگے دی پڑائی لئی پاکستان توں امریکہ جاندا ہے، جتھے پولیس اسنوں دہشت گرد سمجھکے گرفتار کر لیندی ہے۔ بعد وچّ اتھے اوہ اک امریکی کڑی نال ویاہ کر لیندا ہے۔ دوجے پاسے اس دا چھوٹا بھرا اک بنیادپرست مولوی دے بہکاوے وچّ آکے سنگیت دی مشق چھڈّ دندا ہے اتے جہادی بن جاندا ہے۔
فلم وچّ دوناں بھراواں دی کہانی نال - نال چلدی ہے۔

عامَ مانتا ہے کہ اسلام وچّ سنگیت حرام ہے۔ منیا جاندا ہے کہ چنگے مسلمان دا اک خاص حلیہ ہے اتے اسے طرحاں اسلام وچّ موجود عورتاں دے حق نوں لے کے تمام طرحاں دی غلط فہمیاں ہن۔ خدا کے لیئے وچّ اک شیخ صاحب، مولانا طاہری پوری فلم وچّ اجیہے بیان بکھیردے رہندے ہن مگر اخیر وچّ اس شیخ صاحب دیاں ساریاں دلیلاں نوں اک ذہین ودوان مولانا ولی ڈھہڈھیری کر دندے ہن اتے ایہہ ثابت کردے ہن کہ نہ تاں اسلام وچّ موسیقی حرام ہے، نہ مسلمان دا اک خاص حلیہ ہے اتے نہ ہی اسلام عورتاں نوں دبان دی وکالت کردا ہے۔
کلاکار 
 شان منصور وجوں 
 فواد افضل خان سرمد وجوں 
 ایمان علی مریئم/میری وجوں 
 نصیرالدین شاہ  مولانا ولی وجوں 
 آسٹن میری سایر جینی وجوں 
 رشید ناز مولانا طاہری وجوں 
 سمی راحیل منصور اتے سرمد دی ماں وجوں 
 حمید شیخ شیر شاہ وجوں

حوالے

گٹھ:اردو فلماں
گٹھ:پاکستانی فلماں
گٹھ:فلماں